**איזבלה יולנדה מונר** - **מרסד** (באנגלית: **Isabela Yolanda Moner - Merced**;‏ נולדה ב-10 ביולי 2001) היא שחקנית וזמרת אמריקאית. היא שיחקה את התפקיד הראשי של סי ג'יי מרטין בסדרת הטלוויזיה של ניקלודיאון "100 דברים להספיק לפני התיכון" (2016-2014), ולאחר היא גילמה את איזבלה בסרט הפעולה "רובוטריקים: האביר האחרון" (2017), את ליזי בסרט "פתאום משפחה" (2018), את איזבל בסרט "סיקאריו: הנקמה" (2018), את הדמות הראשית, דורה, בסרט "דורה והעיר האבודה" (2019) ואת רייצ'ל קופר בסרט של נטפליקס "צדק של אב" (2021) לצד ג'ייסון מומואה.

ביוגרפיה
--------

מונר נולדה בקליבלנד, אוהיו. היא בתם של קתרין, שנולדה בלימה, פרו, ופטריק מונר, שנולד בלואיזיאנה. מונר הצהירה שספרדית הייתה שפתה הראשונה, והיא נאבקה ללמוד אנגלית כשהחלה את לימודיה בכיתה א', והוסיפה כי היא רואה את עצמה יותר פרואנית מאשר אמריקאית. בגיל 15 היא התקבלה לקולג'. מונר החלה לשחק לאחר שבית משפחתה בקליבלנד נהרס בשריפה. מונר הייתה מעריצה של ג'ודי גרלנד, ולכן הוריה, שרצו להסיח את דעתה מהאובדן, שאלו אותה אם היא רוצה להיבחן להפקה מקומית של "הקוסם מארץ עוץ". היא הסכימה ולוהקה לתפקיד מונצ'קין. במאי תיאטרון מקומי דחק במשפחה לעבור לניו יורק, מה שהם עשו, כדי לעזור לה לפתח קריירה בברודוויי.

קריירה
------

מונר הופיעה לראשונה בברודוויי בגיל עשר בהפקה של "אוויטה" שבה שרה בספרדית עם ריקי מרטין. היא הוציאה אלבום שהופק על ידי חברת התקליטים ברודוויי רקורדס בספטמבר 2015, בשם "Stop Time". הופעתה הראשונה של מונר הייתה בתפקיד סי ג'יי מרטין, התפקיד הראשי בסדרת הטלוויזיה של ניקלודיאון "100 דברים להספיק לפני התיכון".

בין השנים 2014 ל-2016. באותה שנה, היא החלה לספק את קולה של קייט, אחת הדמויות הראשיות בספין-אוף של "מגלים עם דורה", "דורה וחברים בעיר הגדולה", תפקיד שביצעה בין השנים 2014 ל-2017. ב-2015 היא הופיעה כלורי קולינס בסרט המקורי של ניקלודיאון "אדם המפוצל", ולוהקה לתפקיד סיידי, אחד התפקידים הראשיים, בסרט המקורי של ניקלודיאון "אגדות המקדש הנסתר" משנת 2016. במאי 2016, מונר לוהקה לסרט "רובוטריקים: האביר האחרון", שיצא ביוני 2017.היא דיבבה את הת'ר בסרט האנימציה "שודדי הפיצוחים 2: טבעי להשתגע", שיצא לאקרנים באופן תיאטרלי ב-11 באוגוסט 2017.

ב-2018, למונר היה תפקיד מרכזי בסרט "סיקאריו: הנקמה", בו גילמה את בתו של ראש קרטל סמים, וגילמה את ליזי, בתם המאומצת של הדמויות שגילמו מארק וולברג ורוז ביירן, בסרט הקומדיה "פתאום משפחה", שעבורו היא גם כתבה ושרה את השיר "I'll Stay". בשנת 2019, מונר כיכבה כדמות הראשית ב"דורה והעיר האבודה", עיבוד קולנועי לייב אקשן לסדרת האנימציה, ולוהקה לסרט האנסמבל הקומי הרומנטי של חג המולד "Let It Snow". באותה שנה היא לוהקה לצד ג'ייסון מומואה לסרט "צדק של אב" עבור נטפליקס.

ב-14 באוקטובר 2019, מונר הודיעה למעריציה באמצעות פוסט בחשבון האינסטגרם שלה כי החליטה לשנות את שם הבמה שלה לאיזבלה מרסד, לזכר סבתה המנוחה אותה מעולם לא פגשה. מונר הסבירה מאוחר יותר כי לא שינתה את שמה באופן חוקי ואמרה כי זה היה "רק שם במה אבל יש לזה משמעות עמוקה יותר". הסינגל הראשון שלה, "Papi", יצא ב-25 באוקטובר 2019, ולאחר מכן יצא הקליפ הראשון שלה ב-6 בנובמבר 2019. ב-22 במאי 2020 הוציאה מרסד את EP הבכורה שלה, The Better Half of Me; ונבחר לאחד מ-15 האמנים הפרואנים החדשים הטובים ביותר של בילבורד להאזנה ביולי 2020.

במרץ 2022 הוכרז כי מונר תככב בעיבוד הקולנועי לספרו של ג'ון גרין "צבים כל הדרך למטה", כאשר הצילומים יחלו באפריל 2022.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2013 | *The House That Jack Built* | נדיה הצעירה |  |
| 2016 | חטיבת הביניים: השנים הגרועות של חיי | ז'אן גאלטה |  |
| 2017 | רובוטריקים: האביר האחרון | איזבלה |  |
| שודדי הפיצוחים 2: טבעי להשתגע | הת'ר | דיבוב |
| 2018 | סיקאריו: הנקמה | איזבל רייס |  |
| פתאום משפחה | ליזי |  |
| 2019 | דורה והעיר האבודה | דורה |  |
| כשהשלג יורד | ג'ולי |  |
| 2021 | ספיריט: לחופש נולד | לאקי פרסקוט | דיבוב |
| צדק של אב | רייצ'ל קופר |  |
| 2022 | אבי הכלה | קורה הררה |  |
| רוזלין | יוליה (אנ') |  |
| 2024 | מאדאם ווב | ספיידרגירל / אניה קוראזון (אנ') |  |
| הנוסע השמיני: רומלוס |  |  |
| 2025 | סופרמן | הוקגירל |  |
| TBA | צבים כל הדרך למטה | אייזה הולמס |  |
| *Ballerina Overdrive* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2014 | *Growing Up Fisher* | ג'ני | 7 פרקים |
| 2014–2016 | 100 דברים להספיק לפני התיכון | סי ג'יי מרטין | תפקיד ראשי; 25 פרקים |
| 2014–2017 | דורה והחברים בעיר הגדולה | קייט | דיבוב; 40 פרקים |
| 2015 | אדם המפוצל | לורי קולינס | סרט טלוויזיה של ניקלודיאון |
| 2016 | *Legends of the Hidden Temple* | סיידי | סרט טלוויזיה של ניקלודיאון |
| 2021 | מאיה ושלושת הלוחמים | המלכה האלמנה | דיבוב; 4 פרקים |
| 2022 | *Spirit & Friends* | לאקי פרסקוט | דיבוב; סדרת רשת; 6 פרקים |
| **יפורסם בהמשך** | האחרונים מבינינו | דינה | עונה שנייה; פרויקט עתידי |

קישורים חיצוניים
----------------

ויקישיתוף מדיה וקבצים בנושא **איזבלה מונר** בוויקישיתוף
* איזבלה מונר, ברשת החברתית פייסבוק
* איזבלה מונר, ברשת החברתית אקס (טוויטר)
* איזבלה מונר, ברשת החברתית אינסטגרם
* איזבלה מונר, ברשת החברתית טיקטוק
* איזבלה מונר, סרטונים בערוץ היוטיוב
* איזבלה מונר, במסד הנתונים הקולנועיים IMDb (באנגלית)
* איזבלה מונר, באתר "אידיבי", מאגר הידע העברי לקולנוע ישראלי ועולמי
* איזבלה מונר, באתר AllMovie (באנגלית)
* איזבלה מונר, באתר Rotten Tomatoes (באנגלית)
* איזבלה מונר, באתר Metacritic (באנגלית)
* איזבלה מונר, במסד הנתונים הקולנועיים KinoPoisk (ברוסית)
* איזבלה מונר, באתר ספוטיפיי
* איזבלה מונר, באתר Last.fm (באנגלית)
* איזבלה מונר, באתר AllMusic (באנגלית)
* איזבלה מונר, באתר MusicBrainz (באנגלית)
* איזבלה מונר, באתר דיזר
* איזבלה מונר, באתר Discogs (באנגלית)
* איזבלה מונר, באתר Genius

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008729670605171
* GND: 1232034169
* LCCN: no2016024276
* MusicBrainz: 52f18401-8d96-4b93-95e0-1463cb05b0a5
* NKC: xx0230767
* NTA: 424181177
* SUDOC: 23264442X
* VIAF: 3988152331605403260005
* WorldCat: viaf-3988152331605403260005

 |